**2014 жылы Маңғыстау облысында инъекциялық есірткі тұтынушы адамдар (ИЕТА) арасында шолғыншы эпидемиологиялық қадағалау (ШЭҚ)**

**нәтижелері**

 «Қазақстан Республикасында АИТВ-инфекциясына шолғыншы эпидемиологиялық қадағалауды ұйымдастыру және өткізу туралы» ҚР ДМ 23.12.2005 жылғы №634 бұйрығын, «Облыста АИТВ-инфекциясына шолғыншы эпидемиологиялық қадағалауды ұйымдастыру және өткізу туралы» ОДБ мен ҚАЖКД 27.02.2014 жылғы №48/28 бірлескен бұйрығын және ЖИТС орталығының 05.03.2014 жылғы № 25 бұйрығын орындау үшін, шолғыншы топтар (инъекциялық есірткі тұтынатын адамдар, тұтқындағылар) арасында АИТВ, СВГ, мерездің таралуын зерделеу, сондай-ақ алдын алу бағдарламалары мен олардың орындалуын бақылаудың тиімді шараларын әзірлеу және енгізу мақсатында, ағымдағы жылдың сәуір- мамыр айларында ИЕТА арасында ШЭҚ өткізілді.

* 2005 жылдан бастап Маңғыстау облысы бойынша халықтың осал топтары арасында ( ИЕТА, СҚ, ЖЖБЖ симптомы бар адамдар, сотталғандар, жүкті әйелдер) шолғыншы эпидемиологиялық қадағалау енгізіліп, өткізілуде.
* ШЭҚ респонденттің ауызша хабардардық келісімін алғаннан кейін, анонимді тестілеу мен сауалнамаға байланысты ерікті түрдегісін көздестіреді.
* Қазіргі кезде ШЭҚ 4 топта ДЭН (ИЕТА, СҚ, сотталғандар, ЕЖЕ) өткізіледі. Біздің облыста 3 топта– - ИЕТА, СҚ, сотталғандарда өткізіледі.
* Жұп жылдары ШЭҚ – ИЕТА, сотталғандар арасында, тақ жылдары – СҚ мен ЕЖЕ арасында өткізіледі.

Дайындық кезеңі ақпанда басталды, сол кезде алдын алу бөлімімен бірлесіп, ОНД, сенім пункті мен достық кабинетінің деректері негізінде, ИЕТА бағаланған санының есебі жүргізілді. ИЕТА санын есептеуді жүргізу кезінде облыста 3200 адам, Ақтау қаласы бойынша– 2900 адам болды,осы тұрғыдан іріктелімге 152 адам қатысты.

 Дайындық кезеңінде клиеттерімен бірге аутрич қызметшілер арасында 2 семинар сабағы, шоғырлы топ арасында 2 сабақ, ЖИТС орталығы қызметшілері арасында 6 үйрету сабағы өткізілді.

 ИЕТА арасында ШЭҚ ағымдағы жылғы 16 сәуірден 27 мамыр аралығында өткізілді. Бастапқы респонденттер үшін 3 адам іріктелініп алынды, одан ары қарай келушілердің азаюына байланысты төртінші респондент қосылды. Толқынның ұзындығы (бастапқы респонденттен келген адамдар саны) 4-тен 7 толқын аралығында болды.

 Респонденттер ҚҚҚТ (қылтамыр қанның құрғақ тамшысы) әдісімен 3 инфекцияға (АИТВ, СВГ, мерез) тексерілді. Зерттеу нәтижелері 14 күн ішінде берілді.

 Сүзгілі қағазға қан алып жинау әдісімен қатар, респонденттің қалауы бойынша, АИТВ-инфекциясына экспресс әдіспен тексеру жүргізілді, нәтижесі- теріс.

 ИЕТА арасында ШЭҚ нәтижесі мынадай болып шықты:

Тексерілгендер арасында АИТВ-инфекциясы анықталмады, 152 адамның 126-нан СВГ (82,9%) анықталды, мерез 27 адамнан (17,8%) анықталды.

 Нәтижелеріне хабарласқан кезінде тестіден кейінгі кеңес беру және қосымша зерттелуге жолдама беру жүргізілді, респонденттердің қалауы бойынша ШЭҚ нәтижелері, нәтижелерді беру бланкісінде берілді. Биылғы жылдың қыркүйегінде сотталғандар арасында ШЭҚ ұйымдастырылады. Қазіргі кезде дайындық кезеңі (құжаттамалау, бланктер, журналдар және т.б.) жүріп жатыр.

**Эпидемиологиялық бөлімінің меңгерушісі Ж. Махамбетқалиева**